Le Mespris de la vie et consolation contre la mort/« J’ay voulu voyager, à la fin le voyage »
# Le Mespris de la vie et consolation contre la mort/« J’ay voulu voyager, à la fin le voyage »

### CCCLXXXI.

J’ay voulu voyager, à la fin le voyage M’a fait en ma maison mal content retirer En mon estude seul j’ay voulu demeurer, En fin la solitude a causé mon dommage

J’ay volu naviguer, en fin le navigage Entre vie & trespas m’a fait desesperer J’ay voulu pour plaisir la terre labourer En fin j’ay mesprisé l’estat du labourage

J’ay voulu pratiquer la science & les ars En fin je n’ay rien sceu, j’ay couru le hasars Des combas carnaciers, la guerre ore m’offence

O imbecillité de l’esprit curieus Qui mescontent de tout de tout est desireus, Et douteus n’a de rien parfaite connoissance.

